Datasets:

ta4tsering

/

Tibetan_wylie_filtered_deduped

like 0

tshar chen blo gsal rgya mtsho'i gsung thor bu/__

pod 27dbang sdud 'dod rgyal gyi man ngag gi thun mong ma yin pa'i bla ma dam par gsol 'debs pad+ma ra ga'i chun po/_/_dbang sdud 'dod rgyal gyi man ngag gi thun mong ma yin pa'i bla ma dam par gsol 'debs pad+ma ra ga'i chun po bzhugs so/__

oM swasti sid+d+haM/__

dpal mchog dam pa rje btsun rdo rje chos/__

shes rab yum chen bde ba rgyas byed ma/__

'jam dbyangs rnam 'phrul rje btsun dze ta ri/__

grub pa'i dbang phyug rol pa'i rdo rje'i zhabs/__

gsol ba 'debs so dbang gi dngos grub stsol/__

paN chen ta thA ga ta rak+Shi ta/__

'phags yul mkhas pa badzra ku shA la/__

de sras thu bo ma hA Tha bi ra/__

skad gnyis smra ba'i dbang po rin chen grags/__

gangs can bstan pa'i rtsa lag sa skya pa/__

mkhas mang rtser son slob dpon rin po che/__

grub pa'i 'khor los bsgyur ba grags pa'i mtshan/__

mnga' rig mthar phyin paN chen a nan+ta/__

sa skyong gtsug gis mchod pa chos kyi rgyal/__

snyan brgyud gdams pa'i gter mdzod de ston pa/__

lung rig man ngag smra ba'i chos dbang zhabs/__

mkhas grub rgya mtsho'i ded dpon yon tan khri/__

zab mo'i don gzigs drin can seng ge bzang /__

rgyud sde'i mnga' bdag mkhas grub seng rgyal ba/__

bsod nams ye shes mthar son rgyal ba mchog/__

grub pa mchog brnyes 'jam dbyangs nam mkha'i mtshan/__

bdag nyid chen po blo gros rgyal mtshan zhabs/__

bka' drin mtshungs med rje btsun rdo rings pa/__

thugs sras dam pa kun dga' legs pa'i zhabs/__

'khrul med gdams pa'i gter chen yab sras gnyis/__

lhun grub ye shes bde chen lang tsho'i gar/__

dbang byed chags pa'i sin+d+hur chu mtsho shar/__

gang de'i yid 'phrog kA la rA dzA zhes/__

ma lus mkha' 'gro'i chu skyes ti ba'i gzhi/__

rgyud rgyal pad+ma rA ga'i 'dab rgyas las/__

byung ba'i zab don ge sar snying po 'di/__

'khrul med nyams len nyi gzhon gyis bskyangs pas/__

khams gsum bung ba 'dod dgu'i dbang byed shog/__

ces dbang sdud 'dod pa'i rgyal po'i man ngag thun mong ma yin pa'i bla ma dam par gsol ba 'debs pa pad+ma ra ga'i chun po zhes bya ba 'di ni snyan brgyud 'dzin pa'i btsun pa blo gsal rgya mtsho grags pa rgyal mtshan dpal bzang pos ri khrod zhu lung mtsho kha'i dga' ldan rtse'i gtsug lag khang du sarba war+Na/__

tshar chen blo gsal rgya mtsho/__

thun mong ma yin pa'i bla ma dam par gsol 'debs pad+mar ga'i chun po/__

brtsams chos 'di ni bdag dbang gi dus tshod yol te spyi spyod khyab khongs su tshud yod cing thun mong la dbang bas na/__

khyed kyis yig cha 'di par bshus byed pa dang /__

bzo bcos gtong ba/__

gzhan la bkrams pa/__

tshong bsgyur byed pa/__

de bzhin yig cha 'di la gzhir bzhag nas brnyan 'phrin phab pa dang 'khrab ston sogs gang byed kyang chog mchan gang yang mi dgos par so so'i 'dod mos ltar dus dang rnam pa kun tu rin med ngang de dag la longs su spyod chogarab byung na khyed kyis bkol spyod byed skabs yig cha'i yong khungs nged tshogs pa'i ming 'god rgyu ma brjed rogs/__

khrims thog nas byed dgos pa'i bka' rgya gang yang med/__

gong bkod ltar nged tshogs pas yig cha 'di bdag dbang med par ra sprod byas yod kyang /__

ra sprod de ni khrims kyi thog tu 'khyer thub pa zhig med pas/__

yig cha 'di'i bdag dbang khyed la yod na nga tshor dra byang 'di'i thog nas 'brel ba gnang rogs/__

zhib phra mkhyen 'dod tshe gsham gsal dra byang brgyud nga tsho'i dra tshigs kyi sgrig gzhi'i yig cha la gzigs rogs/__

/_bsam yas lcog grwa'i bca' yig bzhugs so/__

na mo gu ru badzra d+hA ra A nan ta rat+na ye/__

rigs sngags zab mo'i bla gos mdzes 'chang man ngag nor bu dbang gi tog/__

'gro kun dga' ba'i bsod nams mi nub rin chen yu ba rab tu brtan/__

rab snyan grags pa'i gzi byin stong 'bar mi mthun bdud las rnam rgyal ba'i/__

dge mtshan mngon mtho dpal yon bzang pos 'gro 'dir phan bde'i dge legs stsol/__

zhes sngags 'chang chos kyi rgyal po dang /__

dbyer ma mchis pa'i rang gi drin chen rtsa ba'i bla ma la mchod brjod dang 'dod gsol gyi tshig spel ba'i sgo nas gsol ba btab ste/__

'dir gleng bar bya ba ni dpal bsam yas mi 'gyur lhun gyis grub pa'i gtsug lag khang 'khor dang bcas pa 'di bod la bka' drin che ba'i mkhan slob chos gsum gyi ye shes kyi rang snang las grub pa lta bur rten dang brten par bcas pa bzhengs te rab gnas mnga' gsol gyi byin gyis brlabs nas mdo sngags kyi bshad sgrub dbyar mtsho lta bu 'phel ba la/__

bstan 'dzin gyi skyes bu ji snyed cig gis zhabs tog bla lhag tu mdzad cing /__

khyad par bdag nyid chen po sa skya paN+Di ta chos rje bla ma dam pa sogs rje btsun sa skya pa'i gdung rgyud 'khrul pa med pa du mas kyang dgon gnas sde dang bcas pa 'dzin skyong spel gsum mdzad cing /__

dus kyi dbang gis gzan yang rdo rje gdan gyi chos grwa chen po 'di nyid 'jig la nye ba'i tshe snyigs dus bstan pa'i nyi ma sngags 'chang chos kyi rgyal po ngag dbang kun dga' rin chen bkra shis grags pa rgyal mtshan dpal bzang po la bsam yas kyi sde dpon du ma dang gtsug lag skyong ba'i rgyal po shing bya can/__

'phrin las mgon po tsi'u dmar po sogs gnas gzhi skyong ba rnams kyis khog tu brlams pa dang mngon sum du 'ongs te nyams gso gsar bzhengs lta bu gnang dgos zhes lan gcig ma yin par yang yang gsol ba btab pa la brten nas dbu rtse rigs gsum gyi nyams gso dgos pa mtha' dag tshags su chud par mdzad de/__

bsam yas mnga' zhabs rnams la ngo skal du gyur pa rnams dge tshul dge slong gi sdom pa rnam par dag pas rgyud phyug par mdzad nas/__

bshad grwa dpal sa skya'i thub bstan lha khang chen mo bzhin dang /__

sngags grwa gsang sngags bde chen gling gi chos grwa chen po bzhin 'dzugs par mdzad nas/__

de dag gi thad 'doms su bka'i bca' yig rin po che slad kyi 'phro can lta bu zhig brtsams par mdzad pa la/__

de kha'i mu mthud sngags 'chang rgyal ba'i tshab nyid kyi thugs sras 'jam dbyangs sku mched dang /__

'jam mgon a mes zhabs/__

kun mkhyen rgyal ba'i dbang po lnga pa chen po/__

gnod sbyin tsi'u dmar po/__

stag rtse sde srid bcas kyis bca' yig rim can du brtsams par mdzad pa la brten nas/__

rab byung ba rnams kyi sgrig srol kun spyod la phran bu ma gtogs de tsam gyi 'gal cha cher mi 'dug cing /__

lcog 'di la sngon sngags 'chang chen pos nyams gso mdzad skabs/__

re zhig chos skyong 'khor bcas has po ri'i rgyab kyi thang la bzhugs sgar mdzad nas bzhugs par grags shing nyams gso'i skabs chos skyong dus thogs la ma phebs pa slar khog zhugs dang bstun sngags 'chang nyid kyis 'gram lcag gis bsnun pa sogs drag shul gyi sgo nas bka' bsgo mdzad cing sdig khrab nyams gso'i skabs dngos su 'gul ba la phyag nas kyi sgo nas rtsub 'gyur zhi bar mdzad pa sogs/__

mdor na thog mtha' bar gsum gyi ngo mtshar ba'i rnam thar shin tu mang bar yod kyang rtogs brjod ngo mtshar rgya mtsho las rtogs par bya ba las 'dir 'bri bar ga la nus/__

gang ltar yang lcog phyi nang gsang gsum la nyams gso bla na med pa dang /__

der bzhugs sku rten pa/__

mkhan tshang rab 'byams pa/__

lcog pa byings bcas la'ang sngags 'chang nyid kyis bka' bkod/__

slob dpon rin po che pad+ma 'byung gnas dang /__

sa skya'i rje btsun rnams kyi bzhed gzhung dri ma med par skyong dgos pa bzhin la/__

'jam dbyangs sku mched/__

sgar chen rin po che/__

a mes zhabs yab sras sogs rim can gyis kyang lcog gi lar rgya mtha' dag sngags 'chang chen po'i dgongs pa bzhin dgos pa'i bka' bkod mdzad par sku rten lha bdag sogs tshang ma nas thag pa khur blangs zhu mus yin yang /__

phyis su rten 'brel gyi chos nyid gang yin yang rung ngos kyi mes po sngags 'chang kun dga' bkra shis rjes ma phebs skabs kyang /__

sku rten pa la thugs ma song ba lta bus chos skyong spyan 'dren yang ma mdzad cing /__

yab rje rdo rje 'chang sku na phra mo'i skabs bsam yas su phebs tshe'ang 'di yin ji lta ba zhig ma byung 'dug cing /__

de nas ma 'gyangs par lcog pa rnams kyis gdangs dbyangs rol 'cham gtor ma sogs/__

sngags 'chang chen po'i dgongs pa dang mi mthun pa mang tsam tshugs 'dug pa'i skyon yin nam/__

chos skyong lus khog la phebs pa'i mdzad sgo bab chol sna tshogs dang /__

mtho dman bar gsum la lung phebs kyi rigs kyang ji lta ba bzhin ma byung ba sogs sgo du ma nas bstan pa nyams chag che ba zhig 'dug pa blos ma bzod par nged rang mched/_rgyal dbang mchog gi sku mdun rin po cher zhal mjal gsung thos kyi dga' ston la rol skabs gang ci'i bstan don blos ma thongs par lcog gi gnas tshul rnams snyan du lhon nges zhus pa'i phyir phebs su/__

lcog tsam du ma zad dgon gnas gang du'ang rang rang gi rtsa ba'i chos lugs gang yin de ma 'gyur ba zhig byung na lha bla ma'i dam tshig la sel mi 'jug pa dang chos skyong gi 'khu ldog mi yong ba'i gnad yin 'dug gsungs shing /__

slar bsam yas nas zhu shog phul ba'i phyir phebs su chos lugs bskor ngos kyi gsung mol byung ba bzhin/__

phyogs dus gang du bca' yig kyang rang rang so so'i chos lugs sngar srol gang yod bca' sgrig dang mthun par rang lha mi thams cad la dge zhing shis pa bcas de phyogs su yang sngar srol bca' sgrig dang mi mthun pa'i gsar lhad mchis rigs rnams sngar srol bzang po'i chos lugs ltar nyams su bstar dgos pa'i gsung khyab bskyang phyin legs pa yong 'dug gsungs pa'i 7bka' shog ngo ma yid ches min byung na mig brdar byed rgyu yod pas/__

des na spyir 7yang dag par rdzogs pa'i sangs rgyas kyi mdo rgyud bstan pa rin po che dang mi mthun pa med cing /__

mkhas grub tshad ldan du mas cha 'jog pa'i chos lugs zhig yin na bla mas grub mtha' chos lugs gang mdzad kyang don gyi ngo bor gcig pas 'gal ba mi 'dug mod/__

'on kyang snga sor chos rgyal 'phags pa rin po che la gong ma rgyal pos bod yul gyi chos lugs yongs rdzogs sa lugs sha stag tu mdzad dgos zhus kyang /__

'phags pa dus gsum mkhyen pa des 7sangs rgyas kyi bstan pa yin phyir rang rang gi grub mtha' 'dres med du bskyang ba rang bstan pa dang /__

sems can la phan pa yong gsungs nas grub mtha' so so dar zhing rgyas pa'i dgongs pa kho na mdzad cing /__